
identifikācijas numurs: LIT 2026/9
NoLIKUMS
I. Vispārīgā informācija
1. Iepirkuma nosaukums “Auto krāsu pigmentu piegāde”, identifikācijas Nr. LIT 2026/9 (turpmāk – Iepirkums).

2. Pasūtītājs un kontaktpersona
	Pasūtītājs 
	Latgales Industriālais tehnikums

	Reģistrācijas Nr.
	90000066069

	Adrese:
	Jātnieku iela 87, Daugavpils, LV - 5410

	Kontaktpersonas:
	Jautājumos par iepirkuma priekšmetu Natālija Leikuma, Īpašumā apsaimniekošanas pārvaldniece, tālr. 29755442, e-pasts: natalija.leikuma@lint.lv;

Jautājumos par iepirkuma nolikumu Kristīne Vasiļevska, Iepirkumu speciālists, tālr. 28319326, e-pasts: iepirkumi@lint.lv

	Darba laiks:  
	Pirmdiena – piektdiena no plkst. 8.30 līdz 17.00.

	Pircēja profils, kur ir publicēti iepirkuma dokumenti
	Pasūtītāja pircēja profils Elektronisko iepirkumu sistēmā (EIS):
https://www.eis.gov.lv/EKEIS/Supplier/Organizer/21536 


3. Iepirkuma metode: iepirkums saskaņā ar Publisko iepirkumu likuma 9.pantu (turpmāk – PIL). 
II. Informācijas apmaiņa
4.
Informācijas apmaiņa starp Pasūtītāju un ieinteresētajiem piegādātājiem iepirkuma procedūras ietvaros notiek valsts valodā rakstiski - pa pastu vai elektroniski. Elektroniski nosūtītā informācija uzskatāma par saņemtu nākamajā darba dienā pēc tās nosūtīšanas uz attiecīgās puses elektroniskā pasta adresi vai oficiālo elektronisko adresi. Informācijas pieprasījumi par Iepirkuma priekšmetu un Nolikuma nosacījumiem iesniedzami šā Nolikuma 2.punktā norādītajām kontaktpersonām.
5.
Ja ieinteresētais Piegādātājs laikus pieprasījis papildu informāciju par Nolikuma prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta Piegādātājam, kas uzdevis jautājumu, un vienlaikus ievieto šo informāciju Pasūtītāja pircēja profilā EIS e-konkursu apakšsistēmā  https://www.eis.gov.lv/EKEIS/Supplier/Procurement/177853, norādot arī uzdoto jautājumu.

6.
Ieinteresēto piegādātāju pienākums ir sekot līdzi aktuālajai informācijai EIS e-konkursu apakšsistēmā https://www.eis.gov.lv/EKEIS/Supplier/Procurement/177853 un to ievērojot, sagatavojot piedāvājumu.

7. Mutvārdos sniegtā informācija iepirkuma ietvaros nav saistoša.
8. Piedāvājumu, kā arī citus dokumentus, kuru iesniegšanu paredz Nolikums, ieinteresētie piegādātāji iesniedz, izmantojot EIS e-konkursu apakšsistēmu, ja Nolikumā nav noteikts citādi.
III. Informācija par iepirkuma priekšmetu 
9. Iepirkuma priekšmets: auto krāsu pigmentu piegāde (turpmāk – Prece), saskaņā ar Nolikuma 2.pielikumu “Tehniskais un finanšu piedāvājums”.
10. CPV iepirkumu klasifikatora kods: 44800000-8 – Krāsas, lakas un mastikas. 
11. Iepirkuma priekšmets nav sadalīts daļās, jo vienota piegāde nodrošina efektīvāku līguma izpildi, vienkāršāku piegādes koordinēšanu un administrēšanu, kā arī ir saimnieciski izdevīgāka Pasūtītājam. Līgumam ir nosakāms viens izpildes termiņš.
12. Piedāvājuma izvēles kritērijs – "saimnieciski visizdevīgākais piedāvājums, kuru nosaka, ņemot vērā tikai cenu.
13. Līguma izpildes termiņš – trīs gadi no līguma parakstīšanas brīža.
14. Līguma izpildes vieta: Latgales Industriālais tehnikums, Jātnieku iela 87, Daugavpils, LV – 5410.

15. Iepirkuma Nolikums ar visiem pielikumiem ir brīvi pieejams EIS e-konkursu apakšsistēmā https://www.eis.gov.lv/EKEIS/Supplier/Procurement/177853.  
IV.  Piedāvājumu iesniegšanas vieta, datums, laiks un kārtība
16. Piedāvājumu iesniegšanas veids – elektroniski.
17. Piedāvājums iesniedzams līdz 2026. gada 4.augusta plkst. 10:00, augšupielādējot to EIS e-konkursu apakšsistēmā                  

https://www.eis.gov.lv/EKEIS/Supplier/ProcurementProposals/177853.  
18. Piedāvājuma derīguma termiņš – 90 (deviņdesmit) kalendārās dienas no piedāvājuma atvēršanas.

19. Ārpus EIS e-konkursu apakšsistēmas iesniegtie piedāvājumi netiek pieņemti un tiek atzīti par neatbilstošiem Nolikuma prasībām.
20. Iesniegto piedāvājumu Pretendents var atsaukt vai grozīt tikai līdz piedāvājumu iesniegšanas termiņa beigām. Grozījumi vai Piedāvājuma atsaukums ir iesniedzami tikai elektroniski, izmantojot EIS e-konkursu apakšsistēmu. Atsauktos piedāvājumus un pēc piedāvājumu iesniegšanas termiņa beigām iesniegtos piedāvājumus neatver.

21. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

22. Visa Nolikumā noteiktā informācija Pretendentam jāiesniedz elektroniski. Informācijas sagatavošanā un iesniegšanā jāievēro EIS e-konkursu apakšsistēmā sadaļā “Prasības” norādītās formas un norādes. Ja Pretendents konstatē pretrunas vai neskaidrības Nolikuma dokumentos, tas nekavējoties par to informē Pasūtītāju.
23. Piedāvājums jāparaksta personai, kura ir tiesīga pārstāvēt Pretendentu, vai personai, kura ir pilnvarota pārstāvēt Pretendentu šajā Iepirkumā.

24. Iesniedzot piedāvājumu elektroniski, Pretendents ir tiesīgs ar vienu drošu elektronisko parakstu vai EIS sistēmas piedāvāto parakstu parakstīt visus dokumentus kā vienu kopumu (PIL 38. panta astotā daļa).
25. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. 

26. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

27. Piedāvājumu vērtēšanu un lēmuma pieņemšanu Iepirkuma komisija veic slēgtā sēdē.
V. Prasības attiecībā uz piedāvājuma noformējumu
28. Piedāvājums sastāv no elektroniski sagatavotiem un parakstītiem dokumentiem:

28.1. atbilstoši Nolikuma 1. pielikumam sagatavots un parakstīts “Pieteikums dalībai iepirkumā” (skatīt sagatavoto veidni EIS e-konkursu apakšsistēmā šī iepirkuma sadaļā “Prasības”; turpmāk - sadaļa “Prasības”);
28.2.Kvalifikācijas (atlases) dokumenti, atbilstoši Nolikuma VII. nodaļā noteiktajam  (skatīt sagatavotās veidnes sadaļā “Prasības”);

28.3.aizpildīts un parakstīts Nolikuma 2. pielikums "Tehniskais un finanšu piedāvājums" (skatīt sagatavoto veidni sadaļā "Prasības"); 
28.4. Finanšu piedāvājums sastāv no:
28.4.1. EIS e-konkursu apakšsistēmas finanšu piedāvājuma ievadlaukā norādītā piedāvātā līgumcena bez PVN;

29. Piedāvājums jāiesniedz elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi: 

29.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;

29.2. elektroniski aizpildāmus dokumentus, sagatavojot ārpus EIS e-konkursu apakšsistēmas un augšupielādējot sistēmā aizpildītus dokumentus PDF, DOCX, XLSX vai citā atbilstošā elektroniskā formātā (šādā gadījumā Pretendents ir atbildīgs par dokumentu atbilstību iepirkuma dokumentācijas prasībām un dokumentu atvēršanas iespējām).
30. Ja Pretendents iesniedz Pasūtītājam nelasāmus dokumentus, nepieciešamības gadījumā Pretendentam tiek pieprasīts iesniegt dokumentus atkārtoti lasāmā formātā.
31. Iesniedzot pieteikumu, Pretendents nepieciešamo dokumentāciju (pielikumos norādītos dokumentus) paraksta ar drošu elektronisko parakstu vai ar EIS piedāvāto elektronisko parakstu. 

32. Piedāvājuma dokumentus paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (pievieno pilnvaru vai tās kopiju). Pilnvarā precīzi jānorāda pilnvarotajai personai piešķirto tiesību un saistību apjoms.

33. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šīs konkursa procedūras sadaļā) ietvertos nosacījumus.

34. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve pieteikumā ietvertajai informācijai, tostarp pieteikums nedrīkst saturēt datorvīrusus un citas kaitīgas programmatūras vai to ģeneratorus.

35. Pasūtītājs ir tiesīgs neizskatīt piedāvājumu, ja tas apdraud EIS darbību vai nav tehniski atverams.
36. Pretendentam piedāvājums jāiesniedz latviešu valodā. Ja kāds no pieteikuma dokumentiem tiks iesniegts citā valodā, tad tam jāpievieno Pretendenta apstiprināts tulkojums latviešu valodā.

37.  Pretendents, sagatavojot un iesniedzot piedāvājumu, ievēro Elektronisko dokumentu likuma un Ministru kabineta 2005. gada 28. jūnija noteikumu Nr. 473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un juridisko spēku. Pretendents ir tiesīgs apliecināt visus piedāvājumā iekļautos atvasinātos dokumentus un tulkojumus ar vienu kopēju apliecinājumu, kas attiecas uz visiem piedāvājumā iesniegtajiem atvasinātajiem dokumentiem un tulkojumiem.
38. Iesniedzot dokumentu kopijas, dokumenta kopijas jāapliecina normatīvajos aktos noteiktajā kārtībā. Ja Iepirkuma komisijai radīsies šaubas par iesniegtā dokumenta kopijas autentiskumu, tā pieprasīs, lai Pretendents uzrāda dokumenta oriģinālu.

39. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

40. Ja piedāvājums satur komercnoslēpumu, Pretendents skaidri norāda informāciju, kura uzskatāma par komercnoslēpumu, ievērojot Publisko iepirkumu likuma prasības.
VI. Iepirkuma līguma noteikumi

41. Iepirkuma rezultātā ar izraudzīto Pretendentu tiks slēgts iepirkuma līgums.
42. Iepirkuma līguma izpildes nosacījumi noteikti Nolikuma 6.pielikumā "Līguma projekts". Tehniskās prasības un vienību cenas noteiktas Nolikuma 2.pielikumā "Tehniskais un finanšu piedāvājums". 
43. Ja iepirkuma līgumu tiks nolemts slēgt ar personu apvienību, tad pirms  līguma noslēgšanas personu apvienībai jānoslēdz sabiedrības līgums, vienojoties par apvienības dalībnieku atbildības sadalījumu, un viens šā līguma eksemplārs (oriģināls vai apliecināta kopija) jāiesniedz Pasūtītājam vai jānodibina personālsabiedrība, par to rakstiski informējot Pasūtītāju.
44. Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs var pieņemt lēmumu slēgt līgumu ar nākamo Pretendentu, kura piedāvājums atbilst iepirkuma Nolikuma prasībām un ir nākamais saimnieciski visizdevīgākais piedāvājums, kas noteikts pēc zemākās cenas. 
VII. Prasības Pretendentiem un iesniedzamie dokumenti

45. Kvalifikācijas (atlases) prasības un iesniedzamie kvalifikācijas (atlases) dokumenti:
	Prasība:
	Iesniedzamais dokuments:

	45.1. Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, neatkarīgi no tās reģistrācijas un darbības vietas, kas attiecīgi piedāvā piegādāt Preces, un ir iesniegusi piedāvājumu atbilstoši šī Nolikuma prasībām.

Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs (ja attiecīgās valsts normatīvie akti paredz reģistrāciju) atbilstoši attiecīgās valsts normatīvajiem aktiem. Saimnieciskās darbības veicējs ir reģistrēts Valsts ieņēmumu dienestā vai attiecīgā reģistrā ārvalstīs atbilstoši attiecīgās valsts normatīvajiem aktiem uz līguma noslēgšanas brīdi.

Prasība attiecas arī uz apakšuzņēmējiem, Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst prasībām, kas noteiktas iepirkuma nolikumā, personālsabiedrības biedru, ja Pretendents ir personālsabiedrība,  kā arī uz visiem personu apvienības dalībniekiem, ja piedāvājumu iesniedz personu apvienība.
	a) Parakstīts Pretendenta pieteikums dalībai iepirkumā (Nolikuma 1.pielikums). Ja piedāvājumu iesniedz personu apvienība, pieteikumā norāda visus apvienības dalībniekus. Ja piedāvājumu iesniedz personālsabiedrība, pieteikumā norāda visus sabiedrības dalībniekus. 

b) Pilnvara (oriģināls vai apliecināta kopija), kas apliecina pilnvarotās personas tiesības parakstīt iepirkuma piedāvājumu, ja to paraksta pilnvarotā persona; Ja pieteikumu iesniedz personu apvienība, pieteikumu paraksta atbilstoši piegādātāju savstarpējās vienošanās nosacījumiem;

c) Pasūtītājs patstāvīgi nodrošina minētās prasības pārbaudi Latvijas Republikas Uzņēmuma reģistra  informācijas sistēmā vai Valsts ieņēmumu dienesta publiskojamo datu bāzē.  Ja Pasūtītājs publiskajās datubāzēs nevarēs iegūt attiecīgu informāciju vai neiegūs pilnīgu informāciju, to pieprasīs Pretendentam.

Ārvalstīs reģistrētam Pretendentam (t.sk. arī apakšuzņēmējiem, piegādātāju apvienības vai personālsabiedrības dalībniekiem) – komersanta reģistrācijas apliecības kopija vai citas ārvalstu institūcijas izsniegtas izziņas kopija, kas apliecina, ka komersants ir reģistrēts normatīvajos aktos noteiktajos gadījumos kārtībā, ja attiecīgās valsts normatīvie akti paredz reģistrāciju, vai norādīt publiski pieejamu reģistru, kur Pasūtītājs varētu pārliecināties par pretendenta reģistrācijas faktu.

	45.2. Pretendents iepriekšējo 3 (trīs) gadu laikā (proti par 2023., 2024., 2025., un 2026. skaitot līdz piedāvājuma iesniegšanas dienai) vai īsākā laika periodā, ja Pretendents ir dibināts vēlāk, ir pieredze auto krāsu pigmentu piegādē vai līdzvērtīgu krāsu un krāsošanas materiālu piegādē. Par atbilstošu tiks uzskatīta pieredze, ja vismaz viena līguma ietvaros piegāžu apjoms ir ne mazāks kā 10 000 EUR bez PVN.
Piegādēm jābūt veiktām līgumā noteiktajā termiņā, apjomā un kvalitātē, ko apliecina attiecīgā pasūtītāja pozitīva atsauksme vai cits piegādes izpildi apliecinošs dokuments.

	Pretendents iesniedz aizpildītu un parakstītu Nolikuma 3.pielikumu “Pretendenta pieredzes apliecinājums”, kas apliecina šī Nolikuma 45.2. apakšpunktā noteikto pieredzi.
Pretendenta pieredzes apliecinājumam jāpievieno vismaz 1 (vienu) pozitīvu atsauksmi vai citu dokumentu (vai tā kopiju), kas  apliecina, ka piegādes veiktas noteiktajā apjomā, termiņā un atbilstošā kvalitātē.

Ja piegāde veikta ārvalstī, pievieno dokumentus, kas apliecina Nolikuma 45.2. punktā noteiktās pieredzes atbilstību.

	45.3. Informācija par apakšuzņēmējiem.
	Pretendents iesniedz sarakstu ar apakšuzņēmējiem, norādot tikai tos apakšuzņēmējus, kuru veicamo darbu vai sniedzamo pakalpojumu vērtība ir vismaz 10000 euro vai lielāka, un katram šādam apakšuzņēmējam izpildei nododamo iepirkuma līguma daļu naudas izteiksmē (4.pielikums). Par apakšuzņēmējiem uzskata arī apakšuzņēmēju apakšuzņēmējus. Papildus jāiesniedz Apakšuzņēmēja apliecinājums (5.pielikums).

	45.4. Apliecinājums par neatkarīgi izstrādātu piedāvājumu.
	Pretendents iesniedz Pretendenta parakstītu apliecinājumu par neatkarīgi izstrādātu piedāvājumu (Nolikuma 7.pielikums).


46. Pretendents  var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam nepieciešamo resursu pieejamību, iesniedzot attiecīgo personu apliecinājumu (Nolikuma 5.pielikums)  vai vienošanos par nepieciešamo resursu nodošanu piegādātāja rīcībā. 
47. Ja Pretendents ir personālsabiedrība, Pretendents iesniedz Sabiedrības līguma apliecināta kopiju, kurā norādītas personālsabiedrības dalībnieku uzņemtās saistības un atbildības sadalījumu. 
48. Ja piedāvājumu iesniedz personu apvienība, pieteikumā norāda personu, kura pārstāv personu apvienību iepirkumā. Personu apvienība iesniedz apliecinājumu, ka iepirkuma līguma slēgšanas tiesību piešķiršanas gadījumā līdz līguma noslēgšanai tā noslēgs sabiedrības līgumu, vienojoties par apvienības dalībnieku atbildības sadalījumu, vai nodibinās personālsabiedrību.
49. Ja piedāvājumu iesniedz piegādātāju apvienība vai personālsabiedrība, šā Nolikuma 45.2. punktā noteikto pieredzes prasību var izpildīt viens no piegādātāju apvienības dalībniekiem vai personālsabiedrības biedriem.
VIII. Tehniskais un finanšu piedāvājums

50. Pretendents tehnisko un finanšu piedāvājumu sagatavo,  aizpildot Nolikuma 2. pielikumu "Tehniskais un finanšu piedāvājums" Excel formātā, nemainot tabulas struktūru, pozīciju secību vai vienību skaitu vai citas Pasūtītāja noteiktās ailes. 
51. Pretendents nedrīkst mainīt EIS e-konkursu apakšsistēmā publicēto veidņu struktūru.
52. Pretendents ir atbildīgs par tehniskajā un finanšu piedāvājumā sniegto ziņu patiesumu. Pretendents aizpilda visas Nolikuma 2. pielikumā paredzētās ailes, tai skaitā kolonnu "Pretendenta piedāvātās preces apraksts", norādot piedāvātās preces tehnisko raksturojumu. Ja Iepirkuma komisija, pārbaudot tehniskajā piedāvājumā sniegto informāciju, konstatē, ka piedāvājums neatbilst Tehniskās specifikācijas prasībām, Pretendenta piedāvājums tiek noraidīts. 
53. Finanšu piedāvājums sagatavojams euro (EUR) bez pievienotās vērtības nodokļa. Piedāvājuma cenas norāda ar precizitāti līdz divām zīmēm aiz komata.
54. Finanšu piedāvājuma cenā jāiekļauj visas izmaksas, kas saistītas ar Preču piegādi, tai skaitā nodokļi un nodevas, izņemot pievienotās vērtības nodokli, transporta izmaksas un citi izdevumi, kas nepieciešami līguma pienācīgai izpildei.
55. Pretendentam jānodrošina piedāvāto Preču vienību cenu nemainīgums visā Līguma darbības laikā. Piedāvātajās cenās jābūt iekļautiem visiem ar Līguma izpildi saistītajiem izdevumiem. Inflācija, tirgus apstākļu izmaiņas, izejmateriālu, transporta, darbaspēka vai citu izmaksu pieaugums nevar būt par pamatu Preču vienību cenu paaugstināšanai.
IX. Piedāvājumu vērtēšana un izvēle, lēmuma pieņemšana
56. Piedāvājumu vērtēšanu Iepirkuma komisija veic slēgtā sēdē.

57. Vispirms Iepirkuma komisija veic Pretendentu tehnisko piedāvājumu vērtēšanu.

58. Iepirkuma komisija ir tiesīga pieprasīt Pretendentam skaidrojumus par tehniskajā piedāvājumā ietverto informāciju.
59. Pretendenta piedāvājums tiek noraidīts, ja:
59.1. Piedāvājuma tehniskā daļa nav iesniegta;

59.2. Tehniskais piedāvājums nav iesniegts par visu apjomu;

59.3. Tehniskajā piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no Pretendenta piedāvājumu vērtēšanas laikā, nodrošinot vienlīdzīgu attieksmi pret visiem Pretendentiem;

59.4. Tehniskais piedāvājums neatbilst kādai no tehniskās specifikācijas prasībām.
60. Pretendenta piedāvājums tiek noraidīts, ja Pretendents ar tehnisko piedāvājumu un sniegtajiem skaidrojumiem nepierāda spēju nodrošināt Nolikumā noteikto tehnisko prasību izpildi.

61. Pēc Pretendenta Tehniskā piedāvājuma atbilstības pārbaudes Iepirkuma komisija veic Pretendentu Finanšu piedāvājuma vērtēšanu.

62. Finanšu piedāvājumā pieļautās aritmētiskās kļūdas tiek labotas saskaņā ar PIL normatīvo regulējumu, paziņojot par to Pretendentam. Vērtējot Pretendenta piedāvājumu, Pasūtītājs ņems vērā veiktos labojumus.

63. Vērtējot Pretendenta piedāvājumu, Iepirkuma komisija ņem vērā piedāvājuma līgumcenu euro bez PVN.
64. Vērtējot Pretendenta piedāvājumu, Iepirkuma komisija pārbauda piedāvājumu atbilstību Nolikumā noteiktajām prasībām un izvēlas saimnieciski visizdevīgāko piedāvājumu, kuru nosaka, ņemot vērā tikai zemāko cenu.
65. Pretendenta piedāvājums tiek noraidīts, ja: 
62.1. Finanšu piedāvājuma daļa nav iesniegta;

62.2. Finanšu piedāvājums nav iesniegts par visu apjomu;

62.3. Finanšu piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no Pretendenta piedāvājumu vērtēšanas laikā, nodrošinot vienlīdzīgu attieksmi pret visiem Pretendentiem.

62.4. Finanšu piedāvājums neatbilst kādai no Finanšu piedāvājuma prasībām.

66. Pēc Tehniskā un finanšu piedāvājuma izvērtēšanas, Iepirkuma komisija veic Pretendentu kvalifikācijas atbilstības pārbaudi, vērtējot iesniegtos dokumentus un/vai pārbaudot informāciju publiski pieejamos reģistros. Iepirkuma komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
67. Ja Pretendents neatbilst kvalifikācijas prasībām vai ir izslēdzams no dalības iepirkumā, Iepirkuma komisija pārbaudi veic nākamajam Pretendentam, kura piedāvājums atbilst tehniskajām prasībām un ir nākamais saimnieciski visizdevīgākais.
68. Pretendenta piedāvājums tiek noraidīts, ja Pretendents neatbilst Nolikumā noteiktajām kvalifikācijas prasībām vai iesniegto kvalifikācijas dokumentu saturs neatbilst Nolikuma VII. nodaļas prasībām.
69. Gadījumā, ja pretendenta piedāvājums nav noformēts atbilstoši šī Nolikuma prasībām, iepirkuma komisija izvērtē neatbilstību būtiskumu un lemj par piedāvājuma turpmāku izskatīšanu vai noraidīšanu.

70. Ja vairāku Pretendentu piedāvājumiem ir vienāda zemākā cena, priekšroka tiek dota Pretendentam, kurš atbilstoši Nolikuma 45.2.punktam apliecinājis lielāku atbilstošu izpildītu līgumu skaitu. Ja arī šis rādītājs ir vienāds, Pasūtītājs rīko atklātu izlozi saskaņā ar Publisko iepirkumu likuma 51.panta septīto daļu.
71. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām.
72. Pirms lēmuma pieņemšanas par līguma slēgšanas tiesību piešķiršanu, Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā un otrajā daļā minēto pretendentu izslēgšanas gadījumu esamību.
73. Pasūtītājs izslēdz Pretendentu no turpmākās dalības iepirkumā, ja uz Pretendentu attiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā ietvertais aizliegums.

74. Iepirkuma komisija izvēlas piedāvājumu, kas pilnībā atbilst Nolikumā izvirzītajām prasībām un nav izslēdzams no dalības iepirkumā saskaņā ar PIL 9. panta astoto daļu un Starptautisko un Latvijas Republikas nacionālo sankciju likuma 11.1 pantu. Piedāvājuma izvēles kritērijs – saimnieciski visizdevīgākais piedāvājums, kuru nosaka, ņemot vērā tikai cenu. 
75. Triju darbdienu laikā pēc lēmuma pieņemšanas Pasūtītājs informē visus Pretendentus par iepirkumā izraudzīto Pretendentu, kā arī EIS e-konkursu apakšsistēmā https://www.eis.gov.lv/EKEIS/Supplier/Procurement/177853  nodrošina brīvu un tiešu elektronisku piekļuvi minētajam lēmumam. 

X. Pretendenta tiesības un pienākumi 
76. Pretendenta pienākums ir Iepirkuma komisijas noteiktajā termiņā sniegt pieprasīto papildu informāciju vai skaidrojumus.
77. Ja Pasūtītājs nepieciešamo informāciju par Pretendentu ir ieguvis tieši no kompetentās institūcijas, datubāzēs vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.

78. Pretendentam ir tiesības Publisko iepirkumu likumā noteiktajā kārtībā iesniegt iesniegumu Iepirkumu uzraudzības birojā par iepirkuma procedūras pārkāpumiem.
79. Citas Pretendenta tiesības un pienākumi, kas noteikti PIL un citos Latvijas Republikā spēkā esošajos normatīvajos aktos.

XI. Iepirkuma komisijas tiesības un pienākumi 
80. Nodrošināt Pretendentu brīvu konkurenci, kā arī vienlīdzīgu un taisnīgu attieksmi.
81. Ja Iepirkuma komisija izdarījusi grozījumus iepirkuma dokumentācijā, Pasūtītājs publikāciju vadības sistēmā publicē paziņojumu par plānoto līgumu. Pasūtītājs nosaka piedāvājumu iesniegšanas termiņu, kas nav īsāks par 10 darbdienām pēc dienas, kad atkārtoti publicēts paziņojums par plānoto līgumu, un savā pircēja profilā nodrošina brīvu un tiešu elektronisku piekļuvi grozītajiem iepirkuma dokumentiem, sākot ar minētā paziņojuma publicēšanas dienu.

82. Pārbaudīt nepieciešamo informāciju par Pretendentu kompetentā institūcijā, publiski pieejamās datubāzēs vai citos publiski pieejamos avotos, kā arī lūgt, lai Pretendents izskaidro dokumentus, kas iesniegti Iepirkuma komisijai.
83. Pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju, ja Pasūtītājam rodas šaubas par iesniegtās dokumenta kopijas autentiskumu.
84. Ja Pasūtītājs konstatē, ka piedāvājumā ietvertā Pretendenta iesniegtā informācija vai dokuments ir neskaidrs vai nepilnīgs, Iepirkuma komisija ir tiesīga pieprasīt, lai Pretendents vai kompetenta institūcija izskaidro vai papildina Pretendenta iesniegto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 

85. Labot aritmētiskās kļūdas Pretendenta piedāvājumā, informējot par to Pretendentu.

86. Pieaicināt atzinumu sniegšanai neatkarīgus ekspertus ar padomdevēja tiesībām.

87. Pārtraukt iepirkumu un apturēt iepirkuma līguma slēgšanu, ja tam ir objektīvs pamatojums – nav iesniegti piedāvājumi vai iesniegtie piedāvājumi neatbilst iepirkuma Nolikuma vai tā pielikumos noteiktajām prasībām, ja Pasūtītājam nav pietiekami finanšu resursi, vai zudusi nepieciešamība pēc iepirkuma priekšmeta iegādes vai citos normatīvajos aktos paredzētajos gadījumos.
88. Ja izraudzītais Pretendents atsakās slēgt iepirkuma līgumu ar Pasūtītāju, izvēlēties nākamo piedāvājumu, kurš atbilst Nolikumā izvirzītajām prasībām un ir ar nākamo saimnieciski visizdevīgāko piedāvājumu, kuru nosaka, ņemot vērā zemāko cenu. 

89. Citas Iepirkuma komisijas tiesības un pienākumi, kas noteikti PIL un citos Latvijas Republikā spēkā esošajos normatīvajos aktos.
XII. Pielikumu saraksts

Nolikumam ir pievienoti pielikumi, kas ir tā neatņemamas sastāvdaļas:

1.pielikums –  Pieteikums dalībai iepirkumā
2.pielikums – Tehniskais un finanšu piedāvājums;
3.pielikums – Pretendenta pieredzes apliecinājums;
4.pielikums – Apakšuzņēmējiem nododamo darbu saraksts;
5.pielikums – Personas, uz kuras iespējām Pretendents balstās un/vai apakšuzņēmēja apliecinājuma veidne;
6.pielikums – Līgums (projekts).
7.pielikums – Apliecinājums par neatkarīgi izstrādātu piedāvājumu.
1.pielikums   

  Iepirkuma nolikumam 
“Auto krāsu pigmentu piegāde” 

Identifikācijas Nr. LIT 2026/9
PIETEIKUMS DALĪBAI IEPIRKUMĀ

Iepirkumam “Auto krāsu pigmentu piegāde”

Identifikācijas Nr. LIT 2026/9
<Vieta>, <gads>.gada <datums>.<mēnesis>
	Kam
	Latgales Industriālajam tehnikumam, Jātnieku iela 87, Daugavpils, LV - 5410

	Pretendents (personu apvienības un personālsabiedrības gadījumā – papildus arī katra dalībnieka nosaukums) 
	

	Reģistrācijas Nr., juridiskā adrese, e-pasta adrese, tālr.  
	

	Pretendenta kontaktpersona

(vārds, uzvārds, amats, tālrunis, e-pasts)
	

	Citas personas

(uz kuru iespējām kvalifikācijas pierādīšanai balstās Pretendents)
	

	Bankas rekvizīti

(bankas nosaukums, bankas kods, norēķina konta Nr.)
	


Ar šī pieteikuma iesniegšanu piesakās piedalīties iepirkumā “Auto krāsu pigmentu piegāde”, identifikācijas Nr. LIT 2026/9:

• apņemamies veikt Preču piegādi atbilstoši Nolikumam un Tehniskajā specifikācijā noteiktajām prasībām, piekrītam iepirkuma Nolikumā izvirzītajām prasībām un apliecinām, ka Nolikuma noteikumi ir skaidri un saprotami;
• apliecinām, ka piekrītam Nolikumam pievienotā iepirkuma līguma projekta noteikumiem un līguma slēgšanas tiesību piešķiršanas gadījumā slēgsim iepirkuma līgumu ar Pasūtītāju saskaņā ar pievienoto līguma projektu;
• apliecinām, ka esam iesnieguši vienu piedāvājumu un alternatīvs piedāvājums netiek iesniegts;
• garantējam, ka visa piedāvājumā sniegtā informācija un ziņas ir patiesas;

• apliecinām, ka sagatavojot un iesniedzot šo piedāvājumu, esam ievērojuši Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz piedāvājumā norādīto fizisko personu datu apstrādi;

• apliecinām, ka uz Pretendentu neattiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā ietvertais aizliegums.

Norādīt, vai Pretendentam IR/NAV (atzīmēt atbilstošo) personas, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē: ______________

Ja “IR”, tad norādīt informāciju par visām personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē: _____________________________
	Nr.p.k.
	Personas nosaukums, reģistrācijas numurs

	1.
	

	<…>
	


Norādīt, vai Pretendents atbilst mikrouzņēmuma, mazā vai vidējā uzņēmuma statusam*:

	Pretendenta nosaukums
	Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro
	Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro 
	Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro

	<Pretendenta nosaukums>
	
	
	

	<………….>
	
	
	


*Tabulā atzīmēt attiecīgo uzņēmuma veidu.

	Pretendenta pārstāvis ar pārstāvības tiesībām vai pilnvarotā persona
	

	
	(amats, paraksts, vārds, uzvārds)


2.pielikums

 Iepirkuma nolikumam 

“Auto krāsu pigmentu piegāde” 

Identifikācijas Nr. LIT 2026/9
Tehniskais un finanšu piedāvājums pievienots atsevišķā Excel formāta dokumentā un ir šā nolikuma neatņemama sastāvdaļa

3.pielikums

 Iepirkuma nolikumam 

“Auto krāsu pigmentu piegāde”

Identifikācijas Nr. LIT 2026/9
PRETENDENTA PIEREDZES APLIECINĀJUMS
Iepirkumam “Auto krāsu pigmentu piegāde”

Identifikācijas Nr. LIT 2026/9
(par 2023., 2024., 2025. un 2026. gadu līdz piedāvājuma iesniegšanas dienai vai īsākā periodā, ja pretendents dibināts vēlāk)

	Nr.
p.k.
	Pasūtītājs (nosaukums, kontaktpersona, tālrunis vai e-pasts)
	Līguma priekšmets, apjoms 
	Līguma izpildes laiks periods
	Līguma summa EUR (bez PVN)

	1.
	
	
	
	

	<…>
	
	
	
	


Pielikumā: 

1) pievieno vismaz vienu pozitīvu atsauksmi vai citu dokumentu (vai tā kopiju), kas apliecina, ka piegāde veikta noteiktajā apjomā, termiņā un atbilstošā kvalitātē.
	

	


	Pretendenta pārstāvis ar pārstāvības tiesībām vai pilnvarotā persona
	

	
	(amats, paraksts, vārds, uzvārds)


4.pielikums

 Iepirkuma nolikumam 

“Auto krāsu pigmentu piegāde”

Identifikācijas Nr. LIT 2026/9
APAKŠUZŅĒMĒJIEM NODODAMĀS IEPIRKUMA LĪGUMA DAĻAS SARAKSTS
Iepirkumam “Auto krāsu pigmentu piegāde”

Identifikācijas Nr. LIT 2026/9
Pretendenta nosaukums: _______________________
☐ Pretendents līguma izpildē neplāno iesaistīt apakšuzņēmējus.

Ja tiek iesaistīti apakšuzņēmēji:
	Nr. p.k.
	Apakšuzņēmēja nosaukums, reģistrācijas numurs, juridiskā adrese
	Nododamā iepirkuma līguma daļa (īss apraksts)
	Nododamā līguma summas daļa naudas izteiksmē /EUR/ vai %


	1.
	
	
	

	<…>
	
	
	


Norāda tikai tos apakšuzņēmējus, kuru izpildei nododamās iepirkuma līguma daļas vērtība ir 10 000 euro vai lielāka.
	Pretendenta pārstāvis ar pārstāvības tiesībām vai pilnvarotā persona
	

	
	(amats, paraksts, vārds, uzvārds)


5.pielikums

 Iepirkuma nolikumam 

“Auto krāsu pigmentu piegāde”

Identifikācijas Nr. LIT 2026/9
“Personas, uz kuras iespējām pretendents balstās, un/vai apakšuzņēmēja apliecinājums”

Latgales Industriālajam tehnikumam
Jātnieku iela 87, Daugavpils, LV-5410
APLIECINĀJUMS

Iepirkumam “Auto krāsu pigmentu piegāde”

Identifikācijas Nr. LIT 2026/9
 Ar šo < nosaukums, reģistrācijas Nr. vai vārds, uzvārds, adrese > apliecina ka:

1. ir informēts par Pretendenta /Pretendenta nosaukums/ dalību iepirkumā "Auto krāsu pigmentu piegāde" (identifikācijas Nr. LIT 2026/9), ko organizē Latgales Industriālais tehnikums; 

2. gadījumā, ja Pretendentam tiks piešķirtas iepirkuma līguma slēgšanas tiesības, apņemas:

( veikt šādu iepirkuma līguma daļu (preču piegādi, darbus vai pakalpojumus):

/īss Apakšuzņēmējam nododamo darbu apraksts / 

un/vai

( nodot Pretendentam rīcībā šādus resursus, kas nepieciešami iepirkuma līguma izpildei:

/īss Pretendentam nododamo resursu (piemēram, finanšu resursu, speciālistu un/vai tehniskā aprīkojuma) apraksts/.

3. apliecina, ka iepriekš norādītie resursi vai iepirkuma līguma izpildes daļa būs Pretendenta rīcībā visā iepirkuma līguma izpildes laikā.

	


	Pretendenta pārstāvis ar pārstāvības tiesībām vai pilnvarotā persona
	

	
	(amats, paraksts, vārds, uzvārds)


6.pielikums

 Iepirkuma nolikumam 

“Auto krāsu pigmentu piegāde”

Identifikācijas Nr. LIT 2026/9
(PROJEKTS)

LĪGUMS  

Auto krāsu pigmentu piegāde
Pasūtītāja līgumu reģistrācijas                                                        Piegādātāja līgumu reģistrācijas 

uzskaites Nr._____________                                                          uzskaites Nr. ______________  
Dokumenta parakstīšanas datums

 ir pēdējā pievienotā drošā elektroniskā paraksta un 








tā laika zīmoga datums
Latgales Industriālais tehnikums, reģistrācijas Nr.90000066069, juridiskā adrese Jātnieku ielā 87, Daugavpils, LV 5410, turpmāk – “Pasūtītājs”, kuras vārdā pamatojoties uz Nolikumu pārstāv <pārstāvja amats, vārds, uzvārds> no vienas puses, 

un

<Piegādātāja nosaukums>, reģistrācijas Nr. <reģistrācijas numurs>, juridiskā adrese <juridiskā adrese>, tās <pārstāvja amats, vārds, uzvārds> personā, kas rīkojas uz <pārstāvību apliecinošs dokuments>, turpmāk – “Piegādātājs” no otras puses, 
katrs atsevišķi un abi kopā šī Līguma tekstā turpmāk saukti – Puse/-es vai Līgumslēdzēji, pamatojoties uz iepirkuma “Auto krāsu pigmentu piegāde”, identifikācijas Nr. LIT 2026/9, turpmāk tekstā – “Iepirkums”, rezultātiem, noslēdza šo Līgumu, turpmāk tekstā saukts – “Līgums”, par sekojošo:
1. LĪGUMA PRIEKŠMETS

1.1. Pasūtītājs pasūta un pērk, bet Piegādātājs apņemas pēc Pasūtītāja pieprasījuma piegādāt auto krāsu pigmentus (turpmāk – Preces) saskaņā ar Piegādātāja Tehnisko un finanšu piedāvājumu (Līguma 1. pielikums), ievērojot šā Līguma noteikumus un Latvijas Republikā spēkā esošo normatīvo aktu prasības.
1.2. Piegādātājs piegādā Preces par Tehniskajā un finanšu piedāvājumā norādītajām vienību cenām (Līguma 1. pielikums), nodrošinot, ka piegādātās Preces atbilst Tehniskajā un finanšu piedāvājumā noteiktajām tehniskajām prasībām.
1.3. Preču piegādes vieta ir Latgales Industriālais tehnikums, Jātnieku iela 87, Daugavpils, LV-5410.
1.4. Preces tiek piegādātas pa daļām pēc Pasūtītāja rakstiska vai elektroniski nosūtīta pasūtījuma visā Līguma darbības laikā. Katrs pasūtījums izpildāms ne vēlāk kā 10 (desmit) darbdienu laikā no Pasūtītāja pasūtījuma saņemšanas dienas, ja Puses nav rakstiski vienojušās citādi.
2. LĪGUMA SUMMA UN NORĒĶINU KĀRTĪBA
2.1. Līguma maksimālā summa ir EUR ............... (...........euro un....... centi), neieskaitot pievienotās vērtības nodokli. Pasūtītājam nav pienākuma iegādāties Preces par visu Līguma maksimālo summu. Samaksa tiek veikta par faktiski pasūtītajām un piegādātajām Precēm saskaņā ar Līguma 1. pielikumā noteiktajām vienību cenām.
2.2. Līguma summā ietilpst visas izmaksas, kas nepieciešamas Līguma pilnīgai un kvalitatīvai izpildei, tajā skaitā iepakošanas, transportēšanas, piegādes, izkraušanas, nodokļu un nodevu izmaksas.
2.3. Līguma 1. pielikumā norādītās Preču vienību cenas ir nemainīgas visā Līguma darbības laikā un ietver visas izmaksas, kas nepieciešamas Līguma izpildei. Inflācija, tirgus apstākļu izmaiņas, izejmateriālu, transporta, darbaspēka vai citu izmaksu pieaugums nevar būt par pamatu Preču vienību cenu paaugstināšanai.
2.4. Ja tiek piegādāta Līguma noteikumiem vai Pasūtītāja pasūtījumam neatbilstoša Prece un par to ir sastādīts akts, samaksa par attiecīgo Preci tiek veikta tikai pēc neatbilstošās Preces nomaiņas pret Līguma prasībām atbilstošu Preci.
2.5. Avansa maksājumi nav paredzēti.

2.6. Apmaksa par piegādātajām Precēm tiek veikta 10 (desmit) darbdienu laikā pēc Preču pieņemšanas un abpusēji parakstītas preču piegādes dokumenta (ja tāds tiek sastādīts) un rēķina saņemšanas, pārskaitot attiecīgo summu uz Piegādātāja norādīto bankas kontu. Izrakstot rēķinu, Piegādātājs obligāti norāda Līguma numuru. 

2.7. Pasūtītājs neapmaksā Piegādātāja rēķinu, ja par kādu no piegādātajām Precēm ir sastādīts akts, līdz brīdim, kad Piegādātājs ir novērsis aktā konstatētās neatbilstības Līguma vai Pasūtītāja pasūtījuma prasībām.
2.8. Visi maksājumi tiek veikti bezskaidras naudas norēķinu veidā euro. Rēķins nosūtāms uz Latgales Industriālā tehnikuma e-adresi: _REKINI@90000066069, strukturēta elektroniskā rēķina formātā (formātā, kas ļauj to automātiski un elektroniski apstrādāt, un kurš atbilst Ministru kabineta noteiktajam publiskajos iepirkumos piemērojamā elektroniskā rēķina standartam).
 Ja Piegādātājs reģistrēts ārvalstī, Pasūtītājs pieņem elektroniski nosūtītu rēķinu uz e-pasta adresi lint@lint.lv. Rēķinu vēlams iesniegt strukturēta elektroniskā rēķina formātā (strukturēta elektroniskā formātā, kas ļauj to automātiski un elektroniski apstrādāt, un kurš atbilst Ministru kabineta noteiktajam publiskajos iepirkumos piemērojamā elektroniskā rēķina standartam).
2.9. Pasūtītājs samaksu veic tikai par faktiski pasūtītajām, piegādātajām un pieņemtajām Precēm. Pasūtītājam nav pienākuma pasūtīt Preces par visu Līguma maksimālo summu vai visā Tehniskajā un finanšu piedāvājumā norādītajā apjomā.
3. PREČU PIEGĀDES NOSACĪJUMI
3.1. Piegādātājs apņemas piegādāt Preces pēc Pasūtītāja rakstiska vai elektroniski nosūtīta pasūtījuma 10 (desmit) darbdienu laikā no pasūtījuma saņemšanas dienas, ja Puses rakstiski nav vienojušās citādi. Preces tiek piegādātas Pasūtītāja adresē: Jātnieku ielā 87, Daugavpilī, LV-5410.
3.2. Piegādātājs vismaz 1 (vienu) darba dienu pirms piegādes elektroniski vai telefoniski saskaņo ar Pasūtītāja kontaktpersonu plānoto Preču piegādes laiku.
3.3. Pasūtītāja pilnvarotā persona pieņemšanas brīdī pārbauda piegādāto Preču daudzumu, iepakojuma stāvokli, marķējumu un redzamo kvalitāti, kā arī to atbilstību Pasūtītāja pasūtījumam, Līgumam un pavaddokumentiem.

3.4. Ja Preču pieņemšanas laikā vai pēc to pieņemšanas tiek konstatēta neatbilstība Pasūtītāja pasūtījumam, Līgumam vai Preču kvalitātes prasībām, Pasūtītājs sastāda neatbilstību aktu un nosūta to Piegādātājam elektroniski.

3.5. Piegādātājs par saviem līdzekļiem bez papildu samaksas novērš aktā norādītās neatbilstības vai nomaina neatbilstošās Preces pret Līguma prasībām atbilstošām Precēm 3 (trīs) darbdienu laikā pēc akta saņemšanas, ja Puses nav vienojušās par citu termiņu.

3.6. Ja Piegādātājs Līguma 3.5. punktā noteiktajā termiņā nenovērš konstatētās neatbilstības, Pasūtītājam ir tiesības piemērot līgumsodu saskaņā ar šā Līguma 4. nodaļu.

3.7. Vienlaikus ar pirmo Preču piegādi Piegādātājs nodod Pasūtītājam Tehniskajā un finanšu piedāvājumā paredzēto aprīkojumu bezatlīdzības lietošanā uz visu Līguma darbības laiku. Aprīkojuma nodošanu Puses noformē ar pieņemšanas–nodošanas aktu. 

3.8. Piegādātājs nodrošina Tehniskajā un finanšu piedāvājumā (1.pielikums) paredzētās Pasūtītāja darbinieku apmācības Pasūtītāja norādītajā laikā un vietā.

3.9. Ja Tehniskajā un finanšu piedāvājumā (1.pielikums) paredzēta programmatūras nodrošināšana, Piegādātājs nodrošina programmatūras darbību, tehnisko atbalstu un atjauninājumus visā Līguma darbības laikā.

3.10. Pasūtījumus Pasūtītājs veic elektroniski uz Piegādātāja norādīto e-pasta adresi. Par pasūtījuma saņemšanas dienu uzskatāma darba diena, kurā tas nosūtīts līdz plkst.16.00, vai nākamā darba diena, ja pasūtījums nosūtīts pēc plkst.16.00.

3.11. Preces jāpiegādā iepakojumā, kas nodrošina Preces saglabāšanos tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem. Precēm jābūt marķētām.  

3.12. Preču pieņemšana notiek saskaņā ar Latvijas Republikā spēkā esošajiem normatīvajiem aktiem un šī Līguma noteikumiem.

3.13. Preču pieņemšanu apliecina Pušu pilnvaroto personu parakstīts preču piegādes dokuments. Ja pieņemšanas laikā tiek konstatētas neatbilstības, Pasūtītājam ir tiesības atteikties pieņemt neatbilstošās Preces, par to sastādot aktu.

3.14. Pasūtītājam ir tiesības jebkurā laikā pārbaudīt piegādāto Preču kvalitāti un atbilstību Līguma un Tehniskā un finanšu piedāvājuma prasībām.

3.15. Piegādātājs nodrošina Preču transportēšanu tā, lai transportēšanas laikā netiktu bojāts Preču iepakojums un netiktu pasliktināta Preču kvalitāte.

3.16. Par Preču piegādes datumu tiek uzskatīts datums, kuru Pasūtītāja pilnvarotā persona norādījusi preču piegādes dokumentā, apliecinot Preču pieņemšanu.

3.17. Jautājumi par Preču atbilstību šā Līguma noteikumiem tiek risināti Pusēm savstarpēji vienojoties. Ja vienošanos panākt neizdodas, Pasūtītājam ir tiesības pieaicināt neatkarīgu ekspertu. Ja eksperta atzinums apstiprina Pasūtītāja pretenziju pamatotību, Piegādātājs novērš konstatētās neatbilstības un sedz ar ekspertīzi saistītās izmaksas.

4. PUŠU ATBILDĪBA, TIESĪBAS UN PIENĀKUMI
4.1. Puses ir atbildīgas par otrai Pusei nodarītajiem tiešajiem zaudējumiem, kas radušies to darbības vai bezdarbības rezultātā, ciktāl normatīvie akti vai šis Līgums nenosaka citādi.
4.2. Piegādātāja pienākumi un tiesības:

4.2.1. piegādāt Preces saskaņā ar Līguma nosacījumiem un Līgumā norādītajā termiņā; 

4.2.2. saņemt samaksu par atbilstoši Līguma nosacījumiem veikto Preču piegādi saskaņā ar šī  Līguma nosacījumiem;
4.2.3. Piegādātājs uzņemas risku par Preču bojāeju vai bojājumu līdz to nodošanai Pasūtītājam;
4.2.4. Piegādātājs nodrošina piegādātajām Precēm ražotāja noteiktās garantijas saistības un garantijas laikā novērš konstatētos trūkumus vai veic Preču nomaiņu atbilstoši normatīvajiem aktiem un ražotāja noteikumiem.
4.3. Pasūtītāja pienākumi un tiesības:

4.3.1. veikt samaksu par pieņemtajām Precēm saskaņā ar šā Līguma noteikumiem;
4.3.2. pieņemt Preces, ja tās atbilst Pasūtītāja pasūtījumam, Līguma un Līguma 1. pielikuma prasībām;
4.3.3. informēt Piegādātāju par konstatētajām neatbilstībām ne vēlāk kā 3 (trīs) darba dienu laikā pēc to konstatēšanas;

4.3.4. Pasūtītājam ir tiesības nepieņemt Piegādātāja piegādātās Preces, kas neatbilst Pasūtījumam vai Līguma noteikumiem.
4.4. Ja Piegādātājs ir piegādājis Līguma noteikumiem neatbilstošas Preces un neapmaina tās Līguma 3.5.punkta noteiktajā kārtībā, tas maksā Pasūtītājam līgumsodu 0,5% apmērā no Līguma prasībām neatbilstošo Preču vērtības, bet ne vairāk kā 10% no Līguma kopējās summas, un atlīdzina Pasūtītājam nodarītos tiešos zaudējumus. Līgumsoda samaksa neatbrīvo Piegādātāju no saistību izpildes.
4.5. Ja Pasūtītājs nesamaksā Piegādātājam Līguma maksājumu paredzētajos termiņos, un Piegādātājs rakstiski pieprasa no Pasūtītāja maksāt līgumsodu, Pasūtītājs maksā Piegādātājam līgumsodu 0,5% apmērā no Piegādātājam neapmaksāto Preču rēķina summas par katru nokavēto dienu, bet ne vairāk kā 10% no laikus nesamaksātās summas.
4.6. Šī Līguma 4.4. un 4.5. punktos noteiktā līgumsoda samaksa neatbrīvo Puses no saistību izpildes un pienākuma atlīdzināt otrai Pusei nodarītos zaudējumus, ciktāl tos nesedz samaksātais līgumsods.
5. LĪGUMA DARBĪBAS TERMIŅŠ, GROZĪŠANA UN IZBEIGŠANA
5.1. Līgums stājas spēkā ar dienu, kad to ir parakstījušas abas Puses, un ir spēkā 3 (trīs) gadus vai līdz Līguma 2.1. punktā noteiktās maksimālās Līguma summas sasniegšanai, atkarībā no tā, kurš no nosacījumiem iestājas pirmais.
5.2. Līguma grozījumi un papildinājumi ir spēkā tikai tad, ja tie noformēti rakstveidā un tos parakstījušas abas Puses. Tie kļūst par šā Līguma neatņemamu sastāvdaļu.

5.3. Līguma grozījumi ir pieļaujami tikai Publisko iepirkumu likumā noteiktajos gadījumos un kārtībā.

5.4. Būtiski Līguma grozījumi ir pieļaujami Publisko iepirkumu likuma 61. pantā noteiktajos gadījumos.

5.5. Ja Līguma izpildes laikā tiek pārtraukta kādas Tehniskajā un finanšu piedāvājumā norādītās Preces ražošana vai piegāde un Piegādātājs to var dokumentāri apliecināt, Puses var rakstiski vienoties par līdzvērtīgas Preces piegādi, ja:
5.5.1. tās tehniskās īpašības nav sliktākas;
5.5.2. netiek palielināta vienības cena;
5.5.3. Pasūtītājs tam rakstiski piekrīt.
5.6. Pasūtītājam ir tiesības vienpusēji atkāpties no Līguma, rakstiski paziņojot par to Piegādātājam, ja iestājas kāds no turpmāk minētajiem apstākļiem:

5.6.1. Piegādātājs kavē Preču piegādi ilgāk par 5 (piecām) kalendārajām dienām;
5.6.2. Piegādātājs piegādā Līguma prasībām neatbilstošas Preces un Līgumā noteiktajā termiņā nenovērš konstatētās neatbilstības; 
5.6.3. Pēc Līguma noslēgšanas tiek konstatēts, ka Piegādātājs iepirkuma laikā ir sniedzis nepatiesu vai maldinošu informāciju, kas bijusi par pamatu lēmuma pieņemšanai par Līguma slēgšanas tiesību piešķiršanu;

5.6.4. Piegādātājam ir pasludināts maksātnespējas process, uzsākts tiesiskās aizsardzības process, pieņemts lēmums par likvidāciju vai reorganizāciju, apturēta tā saimnieciskā darbība un tas būtiski apgrūtina vai padara neiespējamu Līguma izpildi;
5.6.5. Piegādātājs pieļauj citu būtisku šā Līguma pārkāpumu, kas nav minēts šā punkta 5.6.1.–5.6.4. apakšpunktos.
5.7. Pasūtītājs ir tiesīgs vienpusēji atkāpties no līguma izpildes, ja līgumu nav iespējams izpildīt, tādēļ, ka Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111. pants).
5.8. Pasūtītājs vienpusēji izbeidz līgumu ar Piegādātāju, ja Līguma izpildes laikā konstatē, ka uz Piegādātāju attiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā ietvertais aizliegums.
5.9. Piegādātājs ir tiesīgs vienpusēji atkāpties no Līguma, ja Pasūtītājs kavē samaksu ilgāk par 30 dienām.
5.10. Līguma neizdevīgums, izmaksu pieaugums, tirgus cenu izmaiņas, izpildes grūtības vai citi līdzīgi apstākļi paši par sevi nav pamats Piegādātājam vienpusēji atkāpties no Līguma.
5.11. Ja šajā Līgumā nav noteikts citādi, Līgums uzskatāms par izbeigtu paziņojumā norādītajā dienā.
5.12. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ. Puse nekavējoties rakstiski informē otru Pusi par nepārvaramas varas apstākļu iestāšanos un to izbeigšanos.
5.13. Ja Līgums tiek izbeigts pirms termiņa, Pasūtītājs samaksā tikai par faktiski piegādātajām, pieņemtajām un Līguma prasībām atbilstošām Precēm.
5.14. Pēc Līguma izbeigšanās Piegādātāja bezatlīdzības lietošanā nodotais aprīkojums 10 (desmit) darbdienu laikā tiek nodots atpakaļ Piegādātājam, ja Puses nav rakstiski vienojušās citādi. Aprīkojuma nodošanas faktu Puses apliecina, parakstot pieņemšanas–nodošanas aktu.
6. LĪGUMA IZPILDĒ IESAISTĪTAIE APAKŠUZŅĒMĒJI 
UN TO NOMAIŅAs kārtība
6.1. Piegādātājs Līguma izpildē ir tiesīgs iesaistīt tikai tos apakšuzņēmējus, kuri norādīti tā iepirkuma piedāvājumā. Līguma darbības laikā Piegādātāja iepirkuma piedāvājumā norādītos apakšuzņēmējus, kuru pakalpojuma vērtība ir vismaz 10 000,00 euro, vai uz kura iespējām Piegādātājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, var mainīt tikai ar Pasūtītāja rakstveida piekrišanu. Noslēgtā apakšuzņēmuma līguma noteikumi nedrīkst būt pretrunā ar šī Līguma noteikumiem.
6.2. Ja Piegādātājs līguma izpildē plāno nomainīt Piegādātāja iepirkuma piedāvājumā norādīto apakšuzņēmēju, vai piesaistīt jaunu apakšuzņēmēju, kura pakalpojuma vērtība ir vismaz                 10 000,00 euro, vai uz kura iespējām Piegādātājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, tas iesniedz rakstveida iesniegumu Pasūtītājam, pievienojot Nolikuma 45.3. punktā prasītos dokumentus.
6.3. Piegādātājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem un to apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.

6.4. Piegādātājs nav tiesīgs bez saskaņošanas ar Pasūtītāju apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par apakšuzņēmēju sarakstā norādīto apakšuzņēmēju nomaiņu, prasīt nomaināmo apakšuzņēmēja viedokli par nomaiņas iemesliem.

6.5. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem

6.5.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;

6.5.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savu kvalifikācijas atbilstību Iepirkuma dokumentos noteiktajām prasībām, un piedāvātais apakšuzņēmējs neatbilst vismaz tādām pašām kvalifikācijas prasībām, uz kurām Piegādātājs balstījies, apliecinot savu kvalifikāciju, vai uz to attiecas PIL 9. panta astotajā daļā minētie izslēgšanas gadījumi;
6.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 euro no kopējās Līguma vērtības, atbilst PIL 9.panta astotajā daļā minētajiem pretendentu izslēgšanas gadījumiem;

6.5.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
6.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6.7. Pārbaudot jaunā apakšuzņēmēja, kura sniedzamo pakalpojumu vērtība ir vismaz 10 000 euro vai uz kura iespējām Piegādātājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro PIL 9.panta astotajā daļā noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42.panta ceturtās daļas 2. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

6.8. Pasūtītājs pieņem lēmumu atļaut vai atteikt apakšuzņēmēju sarakstā norādīto apakšuzņēmēju nomaiņai vai jaunu apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un  PIL 62.panta noteikumiem. Par pieņemto lēmumu Pasūtītājs rakstveidā paziņo Piegādātājam.
7. NEPĀRVARAMAS VARAS APSTĀKĻI
7.1. Puses nav atbildīgas par Līgumā noteikto saistību neizpildi vai nepienācīgu izpildi, ja tā radusies nepārvaramas varas apstākļu dēļ. Par nepārvaramu varu uzskata tādus no Pušu gribas neatkarīgus, neparedzamus un nenovēršamus apstākļus, kurus Puses nevarēja paredzēt vai novērst, noslēdzot Līgumu, piemēram, dabas katastrofas, militāru agresiju, karadarbību, ārkārtējo situāciju, valsts institūciju pieņemtus lēmumus vai normatīvo aktu izmaiņas, kas padara Līguma izpildi pilnībā vai daļēji neiespējamu.
7.2. Ja iestājas nepārvaramas varas apstākļi, Pusēm ir pienākums nekavējoties informēt Pušu pārstāvjus, kā arī ne vēlāk kā 2 (divu) dienu laikā pēc minēto apstākļu konstatēšanas iesniegt rakstveida paziņojumu otrai Pusei. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.

7.3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.

7.4. Ja netiek izpildītas minētās prasības, attiecīgās Puses nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.

7.5. Ja nepārvaramas varas apstākļi ilgst vairāk kā 30 (trīsdesmit) kalendārās dienas, tad Puses var lauzt Līgumu, norēķinoties par faktiski piegādātajām Precēm.
7.6. Ja nepārvaramas varas apstākļi izbeidzas un Līgums netiek izbeigts saskaņā ar šā Līguma 7.5. punktu, Puses rakstiski vienojas par Līguma izpildes termiņa pagarināšanu uz laiku, kas atbilst nepārvaramas varas apstākļu darbības laikam, vai par citiem nepieciešamajiem Līguma izpildes nosacījumiem.

8. STRĪDU IZŠĶIRŠANAS KĀRTĪBA
8.1. Strīdus un domstarpības, kas Pusēm rodas Līguma izpildes gaitā, par Līgumu un tā izpildi Puses risina pārrunu ceļā, noformējot to rakstveidā un abpusēji parakstot.

8.2. Ja strīdus un domstarpības nav iespējams atrisināt pārrunu ceļā, tie nododami izšķiršanai Latvijas Republikas tiesā Latvijas Republikas normatīvajos aktos noteiktajā kārtībā.
9. CITI NOTEIKUMI
9.1. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem. 

9.2. Puses apstiprina, ka tās rūpīgi iepazinušās ar Līgumu un tā pielikumiem un ka visi noteikumi ir tām saprotami un pieņemami.

9.3. Ja Līguma darbības laikā notiks Puses reorganizācija, tās tiesības un pienākumus realizēs tiesību un saistību pārņēmējs.

9.4. Par Līguma izpildes kontroli atbildīgās personas:

9.4.1. Pasūtītāja pārstāvis, <amats>, <vārds, uzvārds>, <tālrunis>, <e-pasta adrese>;
9.4.2. Piegādātāja pārstāvis, <amats>, <vārds, uzvārds>, <tālrunis>, <e-pasta adrese>;

9.5. Pušu kontaktpersonām šā Līguma izpratnē ir sekojošas pilnvaras:

9.5.1. savstarpēji informēt otru Pusi par Līguma izpildes gaitu, Preču piegādi un citiem ar Līguma izpildi saistītiem jautājumiem;
9.5.2. parakstīt ar Līguma izpildi saistītos aktus un citus dokumentus, kas apliecina Līguma izpildi, ciktāl tas neietver grozījumus Līgumā;
9.5.3. risināt citus ar Līguma izpildi saistītus organizatoriskus jautājumus.
9.6. Puses vienojas, ka katrai Pusei ir tiesības jebkurā laikā mainīt vai atcelt savu Līgumā norādīto pārstāvi. Puses nekavējoties rakstiski informē otru Pusi par pārstāvja nomaiņu. Rakstiski paziņotā pārstāvja pilnvaras ir spēkā līdz to atsaukumam.
9.7. Neviena no Pusēm bez otras Puses iepriekšējas rakstiskas piekrišanas nav tiesīga nodot trešajai personai savas no šā Līguma izrietošās tiesības un pienākumus, izņemot normatīvajos aktos paredzētos gadījumus.
9.8. Puses kā fiziskās personu datu pārziņi nodrošinās fiziskās personas datu aizsardzību un apstrādi saskaņā ar spēkā esošajiem tiesību aktiem: Eiropas Parlamenta un Padomes 2016.gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula), un Latvijas Republikas normatīvajiem aktiem Līguma izpildei nepieciešamajā apjomā.
9.9. Līguma pielikums ir tā neatņemama sastāvdaļa un stājas spēkā ar Līguma parakstīšanas brīdi.

9.10. Ja kāds no šī Līguma noteikumiem zaudē juridisku spēku, tad tas neietekmē pārējo šī Līguma noteikumu spēkā esamību.

9.11. Pusēm ir jāinformē vienai otra 5 (piecu) darbdienu laikā par savu rekvizītu (nosaukuma, adreses, norēķinu rekvizītu u.tml.) maiņu rakstiski, to apstiprinot ar parakstu. Šādā gadījumā atsevišķi Līguma grozījumi netiek gatavoti.

9.12. Puses apņemas neizpaust trešajām personām konfidenciālo informāciju, kas tām kļuvusi zināma, pildot šī Līguma noteikumus, bez abpusējas saskaņošanas.

9.13. Līgums sagatavots elektroniska dokumenta veidā un parakstīts ar drošu elektronisko parakstu, kas satur laika zīmogu.
9.14. Līgumam ir šāds pielikums, kas ir tā neatņemama sastāvdaļa:

1. pielikums – Tehniskais un finanšu piedāvājums.
	10. PUŠU REKVIZĪTI UN PARAKSTI


	PASŪTĪTĀJS: 
	PĀRDEVĒJS:

	Latgales Industriālais tehnikums
	

	Jātnieku iela 87, Daugavpils, LV-5410
	

	Reģ.Nr.: 90000066069
	VRN.: 

	Banka: 
	Banka: 

	Bankas kods: 
	Bankas kods: 

	Norēķinu konta Nr.:
	Norēķinu konta Nr.: 


	
	

	_______________________

(Paraksts)
	__________________________

(Paraksts)


	
	


7.pielikums

 Iepirkuma nolikumam 

“Auto krāsu pigmentu piegāde”

Identifikācijas Nr. LIT 2026/9
APLIECINĀJUMS 

PAR NEATKARĪGI IZSTRĀDĀTU PIEDĀVĀJUMU

Iepirkumam “Auto krāsu pigmentu piegāde”

Identifikācijas Nr. LIT 2026/9
Ar šo, sniedzot izsmeļošu un patiesu informāciju, (Pretendenta nosaukums, reģ. Nr.)
(turpmāk – Pretendents) attiecībā uz iepirkumu “Auto krāsu pigmentu piegāde”, identifikācija Nr. LIT 2026/9, apliecina, ka:
1. Pretendents ir iepazinies un piekrīt šī apliecinājuma saturam.

2. Pretendents apzinās, ka var tikt izslēgts no dalības iepirkumā Publisko iepirkumu likumā noteiktajos gadījumos, ja atklājas, ka šajā apliecinājumā sniegtā informācija nav patiesa vai ir nepilnīga.
3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):

	☐
	4.1. ir iesniedzis piedāvājumu neatkarīgi no konkurentiem
 un bez konsultācijām, līgumiem vai vienošanām, vai cita veida saziņas ar konkurentiem;

	☐
	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.


5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām; 

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu un Publisko iepirkumu likums
 paredz uz 3 gadiem izslēgt Pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas
 ietvaros ir sadarbojies ar to, no naudas soda vai naudas sodu samazinājusi.

	Pretendenta pārstāvis ar pārstāvības tiesībām vai pilnvarotā persona
	

	
	


� Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:


1) iesniedz piedāvājumu šim iepirkumam;


2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.


� Publisko iepirkumu likuma 42. panta ceturtās daļas 3.punkts.


� �HYPERLINK "https://www.kp.gov.lv/lv/iecietibas-programma"��https://www.kp.gov.lv/lv/iecietibas-programma�

